CELEX: 62012CN0423
Language: et
Date: 2012-09-17 00:00:00
Title: Kohtuasi C-423/12: Eelotsusetaotlus, mille on esitanud Kammarrätten i Stockholm, Migrationsöverdomstolen (Rootsi) 17. septembril 2012 — Flora May Reyes versus Migrationsverket

17.11.2012   
            
            
               ET
            
            
               Euroopa Liidu Teataja
            
            
               C 355/11
            
         Eelotsusetaotlus, mille on esitanud Kammarrätten i Stockholm, Migrationsöverdomstolen (Rootsi) 17. septembril 2012 — Flora May Reyes versus Migrationsverket
   (Kohtuasi C-423/12)
   2012/C 355/19
   Kohtumenetluse keel: rootsi
   
      Eelotsusetaotluse esitanud kohus
   
   Kammarrätten i Stockholm, Migrationsöverdomstolen
   
      Põhikohtuasja pooled
   
   
      Kaebuse esitaja: Flora May Reyes
   
      Vastustaja: Migrationsverket
   
      Eelotsuse küsimused
   
   
               1.
            
            
               Kas direktiivi 2004/38 (1) artikli 2 punkti 2 alapunkti c saab tõlgendada nii, et liikmesriik võib teatud juhtudel nõuda, et selleks, et vähemalt 21-aastast alanejat lähisugulast saaks pidada ülalpeetavaks ja seega direktiivi 2004/38 artikli 2 punkti 2 alapunktis c määratletud pereliikmeks, peab ta olema tööd otsinud, taotlenud abi toimetulekuks oma päritoluriigi ametiasutustelt ja/või püüdnud muudmoodi toime tulla, kuid see on osutunud võimatuks?
            
         
               2.
            
            
               Millist tähtsust omab direktiivi 2004/38 artikli 2 punkti 2 alapunktis c kasutatud mõiste „ülalpeetav” tõlgendamisel asjaolu, et pereliikmel on tema isiklike omaduste nagu vanuse, hariduse ja tervisliku seisundi tõttu head võimalused töö leidmiseks ning ta kavatseb ka asjaomases liikmesriigis töötada, mistõttu aga ei vasta ta enam kõnealuse sätte tähenduses ülalpeetavaks pereliikmeks olemise tingimustele?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT 2004 L 158, lk 77; ELT eriväljaanne 05/05, lk 46).